ก้อนเนื้อที่หน้าอก กลิ้งไปมาได้ นี่คือมันสามารถกลิ้งทั่วนมได้เหมือนมีลูกบอลอยู่ในนมเราหรอคะ หรือว่ายังไงคะ
สวัสดีค่ะ การคลำเต้านมนั้น หากคลำไม่ถูกต้อง เช่น ใช้นิ้วทั้ง 5 นิ้วในการคลำ หรือคลำแบบบีบเต้านม ย่อมทำให้คลำเต้านมได้เป็นก้อน ซึ่งสามารถขยับไปมาทั่วทั้งเต้านมได้ ซึ่งก้อนนั้นก็คือเนื้อเต้านมที่ปกติค่ะ การคลำเต้านมที่ถูกวิธีคือ ใช้นิ้วชี้ นิ้วกลางและนิ้วนาง คลำวนไปรอบๆ เต้านม โดยสามารถดูตัวอย่างรูปภาพประกอบได้ตามlinkนี้ค่ะหากได้ทำการตรวจคลำเต้านมอย่างถูกวิธีแล้ว ยังคงพบก้อนที่เต้านม ซึ่งกลิ้งได้ น่าจะเกิดจากถุงน้ำหรือซีสต์ แต่ก็จะกลิ้งไปมาได้หรือขยับได้เล็กน้อย ไม่ได้กลิ้งได้ทั้งเต้านม และจะคลำได้ค่อนข้างนิ่ม ส่วนก้อนเนื้อชนิดอื่นๆ ของเต้านม มักจะไม่สามารถกลิ้งได้ดังนั้น หากไม่แน่ใจว่าคลำได้อย่างถูกต้องหรือไม่ ก็ควรไปพบแพทย์เพื่อตรวจค่ะ